stanford-oval/wikipedia huggingface dataset:
Ryōmō-sairaalan tulipalo
Rakennus

Palo tapahtui Ryōmōn psykiatrisen sairaala-alueen rakennuksessa numero 2. Yksikerroksisessa, puurakenteisessa rakennuksessa oli seitsemän eri kokoista potilashuonetta, tupakointihuone, hoitajien tiloja sekä varastohuoneita. Koska kyseessä oli psykiatrinen sairaalarakennus, sen ovet ja ikkunat pidettiin turvallisuussyistä aina lukittuina. Se oli rakennettu vuonna 1927, minkä jälkeen sitä oli laajennettu neljästi ilman erillisiä rakennuslupia. Sen pinta-ala oli 305 neliömetriä. Rakennuksessa ei ollut palo-osastointia eikä sisustuksessa ollut käytetty palosuojattuja materiaaleja. Sairaala oli nimittänyt paloturvallisuudesta vastaavan henkilön ja laatinut pelastussuunnitelman vuonna 1962, mutta sitä ei sen jälkeen ollut päivitetty vastaamaan rakennuksien senhetkistä tilaa. Muuttuneiden paloturvallisuusmääräysten vuoksi sairaalassa valmisteltiin palon aikaan suunnitelmaa automaattisen paloilmoitinjärjestelmän asentamiseksi.
Tapahtumat

Palo syttyi noin kello 20.07. Sen sytytti tahallaan kuuden potilaan joukko, joista yksi murtautui rakennuksen keskellä sijainneeseen futon-varastohuoneeseen ja sytytti siellä olleet futon-patjat käyttäen tulitikkuja ja sanomalehtiä. Heidän tarkoituksenaan oli paeta sairaalasta tulipalon aiheuttaman hälinän aikana. Varmistettuaan, että palo syttyi kunnolla, yksi potilaista kolkutti hoitajien työpisteen oveen ja ilmoitti huutaen tulipalosta. Huutoon vastannut hoitaja näki liekkien heijastuksen säilytystilan läheisessä ikkunassa ja aloitti alkusammutuksen. Hän täytti ja kaatoi noin viisi ämpärillistä vettä liekkeihin, kunnes muisti edellisenä päivänä sairaalaan potilaaksi otetun liikuntarajoitteisen pojan, joka oli rakennuksen 2 viereisessä hallintorakennuksessa, ja lähti auttamaan häntä. Sen jälkeen hän kävi pelastamassa kolme potilasta eristysosastolta, jossa he olivat tuberkuloosin vuoksi, ennen kuin palasi rakennukselle 2.
Ensimmäisen hoitajan poistuttua kolme muuta hoitajaa havaitsivat palon ja yrittivät sammuttaa sitä sammuttimilla siinä kuitenkaan onnistumatta. Paikalla oli myös sairaalan johtajan vaimo, joka palosta kuultuaan veti paloletkun eristysrakennuksen vieressä sijainneelta palopostilta rakennukselle 2, mutta ei osannut käyttää sitä. Palo pääsi pian leviämään varastohuoneesta sisäkaton läpi rakennuksen yhtenäiseen ullakkotilaan, jossa se levisi vapaasti rakennuksen muihin osiin.
Palosta hätäilmoituksen teki hallintorakennuksen toisessa kerroksessa ollut hoitaja 12 minuuttia palon havaitsemisen jälkeen. Hän kuuli ulkoa huudon tulipalosta ja huomasi rakennuksen 2 olevan liekeissä. Palokunnan saapuessa rakennus oli jo täysin tulessa eikä etsintä- ja pelastustoimia voitu aloittaa. Palokunta keskittyikin estämään tulen leviämisen sairaala-alueen muihin rakennuksiin. Palo saatiin sammumaan kello 21.10. Rakennus numero 2 tuhoutui palossa täysin.
Syyt

Rakennuksessa oli palon alkaessa 46 potilasta, joilla oli kohtalaisen vakavia psykiatrisia sairauksia. Yövuoroissa heitä olisi tullut olla valvomassa kaksi sairaanhoitajaa, mutta paloiltana yksi hoitaja oli jäänyt pois töistä ja paikalla oli vain yksi hoitoapulainen. Palossa kuoli 17 ihmistä ja yksi loukkaantui. Kuolleista 14 löytyi huoneistaan. Rakennuksen potilaat olivat sikeäunisia eikä heitä yleensä saanut herätettyä helposti. Hoitoapulainen ei reagoinut paloon oikein: hän avasi ovet kerran, mutta lukitsi ne uudelleen, eikä avustanut potilaiden evakuoinnissa. Hänen oikea toimintansa olisi pelastanut ihmishenkiä, ja sairaalan olisikin tullut kouluttaa henkilökuntansa toimimaan tulipalotilanteissa. Rakennuksesta pelastautuneet poistuivat kaikki samaa reittiä hoitajien tilan kautta hoitoapulaisen ja palon sytyttäneiden perässä.
Rakennuksen ovet oli lukittu neljällä erilaisella lukolla, joihin vain hoitajilla oli avaimet, mikä osoitti, ettei mahdollisuuksia hätäpoistumiseen ollut huomioitu riittävästi. Sairaala ei myöskään ollut huolehtinut riittävästä henkilökunnan määrästä yövuorossa eikä siitä, että vaaralliset esineet, kuten tulitikut ja sytyttimet, säilytettiin riittävän hyvässä turvassa potilaiden ulottumattomissa.
Drapetomania

Samuel A. Cartwright
Drapetomania oli psykiatrinen termi, jolla tarkoitettiin mustaihoisten orjien taipumusta karata omistajiltaan. Termin keksi louisianalainen lääkäri Samuel A. Cartwright vuonna 1851. Drapetomania on tärkeä historiallinen esimerkki tieteellisestä rasismista.
Monet orjanomistajat uskoivat parantavansa orjien elämää, eivätkä siten käsittäneet, miksi jotkut orjat halusivat karata. Cartwright uskoi, että drapetomania oli hoidettavissa oleva sairaus. Tehokkaiksi parannuskeinoksi hän ehdotti ruoskimista. Cartwright keksi myös termin Dysaethesia Aethiopica kuvaamaan orjien motivaation puutetta, johon hänen mukaansa ruoskiminen myös kävi lääkkeeksi.
Colletonin piirikunta

Colletonin piirikunta (engl. Colleton County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 37 677 vuonna 2019. Piirikunnan hallintokeskus on Walterboron kaupunki. Piirikunta perustettiin vuonna 1800.
Aiheesta muualla

Kuvia tai muita tiedostoja aiheesta Colletonin piirikunta Wikimedia Commonsissa
Tanumshede

| Tanumshede |
| --- | --- |
 Tanumin kirkko.
 Tanumshede
 Koordinaatit: 58°44′N, 11°20′E 
Valtio:   Ruotsi
Lääni:  Länsi-Götanmaan lääni
Maakunta:  Bohuslän
Kunta:  Tanumin kunta
Pinta-ala:  
 – Maa:  1,87 km²
Väkiluku:  1 697
 – Väestötiheys:  907,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Tanumsheden taajama vuoden 1990 rajauksen mukaan.
Veneitä, nelijalkaisia eläimiä ja ihmismäisiä hahmoja esittävä kalliopiirros Tanumshedessä.
Tanumshede on Tanumin kunnan keskustaajama Ruotsissa. Se on Unescon maailmanperintökohde kalliopiirrostensa takia. Pohjoismaiden suurin pronssikautinen kalliopiirroskohde löytyi Tanumista vuonna 1972. Sen nimi on Vitlyckehäll. Kaiken kaikkiaan Tanumissa on noin 3 000 kalliopiirrosta noin sadalla kivipinnalla. Ne sijaitsevat 25 kilometriä pitkällä muinaisrannalla, joka on ollut vuonon rantakallioita pronssikaudella.
Maalaukset ovat ainutlaatuisia, koska niiden aiheet ovat monipuolisia (ihmisiä, eläimiä, aseita, veneitä ja muita aiheita) ja koska ne on maalattu ilmeisen lyhyen ajan kuluessa. Niistä saadaan tietoa pronssikauden eurooppalaisten elämästä ja uskomuksista.
Väestönkehitys

| Tanumsheden taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 434 | 434 |
| 1965 | 1965 |    | 611 | 611 |
| 1970 | 1970 |    | 962 | 962 |
| 1975 | 1975 |    | 1 287 | 1 287 |
| 1980 | 1980 |    | 1 528 | 1 528 |
| 1990 | 1990 |    | 1 621 | 1 621 |
| 1995 | 1995 |    | 1 639 | 1 639 |
| 2000 | 2000 |    | 1 625 | 1 625 |
| 2005 | 2005 |    | 1 597 | 1 597 |
| 2010 | 2010 |    | 1 697 | 1 697 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Unescon maailmanperintökohteet Ruotsissa
Birka ja Hovgården
Drottningholmin linna-alue
Engelsbergin ruukki
Etelä-Öölannin viljelyseutu
Falunin ja Stora Kopparbergetin teollisuusalue
Gammelstadin kirkkokylä
Grimetonin radioasema
Hälsinglandin koristellut maatalot
Höga kusten
Karlskronan sotilaskaupunki
Laponia
Skogskyrkogården
Struven ketju
Tanumin kalliopiirrokset
Visbyn hansakaupunki
Kruunusepät

| Kruunusepät |
| --- | --- |
 Brasilianseppä (Capito dayi)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tukaanit Ramphastidae
Alaheimo::  Capitoninae
Suku::  Kruunusepät Capito  Vieillot, 1816
Lajit
 Capito aurovirens - punakruunuseppä  Capito wallacei - punavyöseppä  Capito maculicoronatus - valkokruunuseppä  Capito squamatus - tuliotsaseppä  Capito hypoleucus - valkoniskaseppä  Capito dayi - brasilianseppä  Capito brunneipectus - kultalakkiseppä  Capito niger - tulikurkkuseppä  Capito auratus - loistokurkkuseppä  Capito quinticolor - kolumbiankruunuseppä  Capito fitzpatricki - siranseppä 
Infobox OKNimi-testi OK: 
Kruunusepät (Capito) on tikkalintusuku, joka kuuluu tukaanien alaheimoon Capitoninae
Ulkonäkö ja koko

Useimmilla lajeilla punainen pää.
Lajit

Capito aurovirens - punakruunuseppä
Capito wallacei - punavyöseppä
Capito maculicoronatus - valkokruunuseppä
Capito squamatus - tuliotsaseppä
Capito hypoleucus - valkoniskaseppä
Capito dayi - brasilianseppä
Capito brunneipectus - kultalakkiseppä
Capito niger - tulikurkkuseppä
Capito auratus - loistokurkkuseppä
Capito quinticolor - kolumbiankruunuseppä
Capito fitzpatricki - siranseppä
Dave Thomas (liikemies)

Dave Thomas vuonna 1998.
Rex David Thomas (2. heinäkuuta 1932 Atlantic City, New Jersey – 8. tammikuuta 2002 Fort Lauderdale, Florida) oli yhdysvaltalainen liikemies, filantrooppi ja pikaruokaketjun pitäjä. Thomas on parhaiten tunnettu hänen vuonna 1969 perustamastaan pikaruokaketju Wendy'stä.
Thomaksella oli kuollessaan kolme tytärtä, Pam, Lori ja Molly, sekä poika Ken.
Elämä

Thomas syntyi 2. heinäkuuta 1932 Atlantic Cityssä, New Jerseyssä. Hänet adoptoitiin pian syntymänsä jälkeen. Thomasin ollessa viisivuotias hänen adoptioäitinsä kuoli. Tämän jälkeen hänen isänsä muutti ympäri Yhdysvaltoja töiden perässä ja vietti paljon aikaa myös isänsä äidin hoidossa.
Thomas ryhtyi tekekmään töitä hyvin nuorena: esimerkiksi 12-vuotiaana hän oli töissä ravintolassa Knoxvillessä, Tenneseessä, josta hän sai kuitenkin potkut jäätyään kiinni ikänsä valehtelusta.
15-vuotiaana Thomas sai ensimmäisen ravintola-alan työn Fort Waynessä, Indianassa, jonne hän päätti jäädä isänsä muuttamisesta huolimatta. Myöhemmin hän lopetti lukion voidakseen työskennellä kokoaikaisesti. Thomas suoritti lukion loppuun lopulta vasta vuonna 1993.
Koulun keskeyttämisen jälkeen Thomas suoritti asepalveluksensa ja palasi sitten takaisin Fort Wayneen, jossa hänen entinen työnantajansa oli avannut KFC-ravintoloita. Thomas teki työnantajansa kanssa sopimuksen, jossa hän sai osan ravintoloista hoitaakseen ja sai vastineeksi osuuden ravintoloiden omistuksesta. Thomas myi osuutensa ravintoloista 1,5 miljoonalla dollarilla vuonna 1968.
Vuonna 1969 Thomas avasi oman ravintolansa, josta tuli hänen tyttärensä lempinimen mukaan Wendy's. Wendy'sistä kasvoi nopeasti suuri ravintolaketju ja sillä oli jo kymmenen vuotta ensimmäisen ravintolan avaamisen jälkeen yli 1 000 toimipistettä.
Kuolema

Rex David Thomas kuoli 8. tammikuuta 2002 69-vuotiaana kodissaan Fort Lauderdalessa, Floridassa maksasyöpään.
Desi Arnaz

| Desi Arnaz |
| --- | --- |
 Dezi Arnaz
Henkilötiedot
Koko nimi:  Desiderio Alberto Arnaz y de Acha III
Syntynyt: 2. maaliskuuta 1917 Santiago de Cuba, Kuuba
Kuollut: 2. joulukuuta 1986 (69 vuotta) Del Mar, Kalifornia
Ammatti:  näyttelijä, muusikko
Puoliso:  Lucille Ball (1940–1960)  Edith Mack Hirsch (1963–1985)
Lapset:  Lucie Arnaz Desi Arnaz Jr.
Näyttelijä
Aktiivisena:  1936–1982
Aiheesta muualla
IMDb 
Elonet
Desi Arnaz (oik. Desiderio Alberto Arnaz y de Acha III) (2. maaliskuuta 1917 Santiago de Cuba, Kuuba – 2. joulukuuta 1986 Del Mar, Kalifornia) oli kuubalaissyntyinen yhdysvaltalainen muusikko, näyttelijä, koomikko ja televisiotuottaja.
Ura

Arnaz aloitti muusikonuransa 1936 soittamalla mm. jazzia. Vuonna 1939 hän näytteli Broadwaylla menestysmusikaalissa Too Many Girls. Seuraavana vuonna hänet nähtiin musikaalista tehdyssä elokuvaversiossa, jossa hänen vastanäyttelijänään oli Lucille Ball. Arnaz ja Lucille Ball menivät naimisiin saman vuoden aikana. Kaikkein parhaiten Desi ja Lucille muistetaan kuitenkin komediasarjasta I Love Lucy, joka pyöri vuosina 1951–1957 ja on jäänyt elämään yhtenä kaikkein aikojen suosituimmista komediasarjoista. Desi Arnaz sai urastaan kaksi tähteä Hollywood Walk of Famelle, yhden televisiorooleistaan ja toisen elokuvista.
Yksityiselämä

Desi Arnaz syntyi varakkaaseen perheeseen Santiago de Cubassa, Kuuban toiseksi suurimmassa kaupungissa. Kuuban levottomuuksien takia perhe muutti Yhdysvaltoihin 1930-luvulla. Hän oli elämänsä aikana kaksi kertaa naimisissa; Lucille Ballin kanssa vuosina 1940–1960 (päättyi avioeroon) ja Edith Mack Hirschin kanssa vuosina 1963–1985 (päättyi Edithin kuolemaan). Lucillen kanssa hänellä oli kaksi lasta; tytär Lucie Arnaz (s. 1951) ja poika Desi Arnaz Jr. (s. 1953). Desi Arnaz kuoli 69-vuotiaana vuonna 1986 keuhkosyöpään.
Aiheesta muualla

Desi Arnaz Internet Movie Databasessa. (englanniksi)
Desi Arnaz NNDB:ssä
Desi Arnaz Elonetissä.
Wikimedia Commonsissa on kuvia tai muita tiedostoja aiheesta .
Chōei Satō

| Henkilötiedot |
| --- | --- | --- |
Koko nimi: Chōei Satō
Syntymäaika: 15. huhtikuuta 1951 (ikä 73)
Syntymäpaikka: Yamagata, Japani
Kansalaisuus:  Japani
Pelipaikka: Maalivahti
Pituus: 178 cm
Seurat
| Vuodet | Seura | O (M) |
| 1974–1988 | Furukawa Electric | 142 (0) |
Maajoukkue
| 1978 | Japani | 1 (0) |
 Seurajoukkueuran tilastot kattavat vain kansalliset sarjat.
Chōei Satō (jap. 佐藤 長栄, Satō Chōei; s. 15. huhtikuuta 1951 Yamagata) on japanilainen entinen jalkapalloilija.
Jalkapallomaajoukkue

Satō debytoi Japanin maajoukkueessa heinäkuussa 1978.
Aiheesta muualla

National Football Teams
Naisten Futsal-liigan kausi 2015–2016

| Naisten Futsal-liigan kausi 2015–2016 |
| --- | --- |
Joukkueiden määrä:  10
Ajankohta:  17. lokakuuta 2015 – 23. maaliskuuta 2016
Mestari:  Ilves FS
Pudonneet joukkueet:  LLuja
Alempi sarjataso:  Naisten Futsal-Ykkösen kausi 2015–2016
  ← 2014–2015 :  2016–2017 → 
Naisten Futsal-liigan kausi 2015–2016 oli järjestyksessään viides pelattu Naisten Futsal-liigan kausi. Mestaruuden voitti Ilves FS. Futsal-Ykköseen putosi Lauttakylän Luja ja liigaan nousi kaudeksi 2016–2017 Liikunnan Riemu.
Sarjajärjestelmä

Naisten Futsal-liiga pelattiin kaudella 2015–2016 kymmenen joukkueen kaksinkertaisena sarjana, jonka viimeiseksi jäänyt putosi Naisten Futsal-Ykköseen ja yhdeksänneksi sijoittunut karsi sarjapaikastaan Futsal-Ykkösen toiseksi sijoittuneen kanssa.
Joukkueet

| Joukkue | Paikkakunta | Kotikenttä |
| --- | --- | --- |
| AC Estudiantes | Tampere | Tamppi Areena |
| FC Nokia | Nokia | Nokian palloiluhalli |
| FC Sport | Vaasa | Vaasan ammattiopisto |
| FT Kemi-Tornio | Tornio | Putaan liikuntahalli |
| Golden Futsal Team | Espoo | Opinmäen liikuntahalli |
| Lauttakylän Luja | Huittinen | Huhkolinna |
| Musan Salama | Pori | Porin urheilutalo |
| Siilinjärven Palloseura | Siilinjärvi | Ahmon koulu |
| Tampereen Ilves | Tampere | Pirkkahalli |
| Ylöjärven Ilves | Ylöjärvi | Ylöjärven urheilutalo |
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Ilves FS | 18 | 18 | 0 | 0 | 105 | 29 | +76 | 54  |
| 2 | GFT Prinsessat | 18 | 15 | 0 | 3 | 139 | 49 | +90 | 45  |
| 3 | MuSa Futsal | 18 | 12 | 1 | 5 | 79 | 48 | +31 | 37  |
| 4 | FTK | 18 | 10 | 1 | 7 | 85 | 55 | +30 | 31  |
| 5 | YIlves | 18 | 8 | 2 | 8 | 60 | 72 | −12 | 26  |
| 6 | ECE | 18 | 7 | 2 | 9 | 52 | 49 | +3 | 23  |
| 7 | FC Sport | 18 | 6 | 2 | 10 | 91 | 80 | +11 | 20  |
| 8 | FC Nokia | 18 | 6 | 2 | 10 | 55 | 64 | −9 | 20  |
| 9 | SiPS Futsal | 18 | 2 | 0 | 16 | 44 | 126 | −82 | 6  |
| 10 | LLuja | 18 | 1 | 0 | 17 | 27 | 156 | −129 | 3  |
Liigakarsinta

Naisten Futsal-Ykkösen toiseksi ja kolmanneksi sijoittuneet EPS ja Team Vanpa eivät halunneet lähteä liigakarsintaan, joten paikan otti lopulta neljänneksi sijoittunut FC YPA. SiPS Futsal säilytti liigapaikkansa otteluvoitoin 2−1.
Aiheesta muualla

Naisten Futsal-liigan otteluohjelma ja tulospalvelu (Arkistoitu – Internet Archive)
Draumur um Nínu

|  Draumur um Nínu> Kappaleen tiedot |
| --- | --- |
Esittäjä(t):  Stefán, Eyfi
Säveltäjä(t):  Eyjólfur Kristjánsson
Sanoittaja(t):  Eyjólfur Kristjánsson
Euroviisutiedot
Vuosi:  1991
Maa:  Islanti
Kieli:  islanti
Sijoitus:  15.
Pisteet:  26
Sanat:  sanoitus
Muuta:  Kapellimestarina Jón Ólafsson
Draumur um Nínu on Stefánin ja Eyfin esittämä kappale, joka edusti Islantia vuoden 1991 Eurovision laulukilpailussa Italian Roomassa.
Kappale sijoittui Euroviisuissa 22 maan joukosta sijalle 15. 26 pisteellä.
Colleville-sur-Mer

Colleville-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 172 asukasta vuoden 1999 väestönlaskennassa. Colleville-sur-Merin pinta-ala on seitsemän neliökilometriä. Kunnan alueella sijaitsee Normandy American Cemetery and Memorial hautausmaa ja muistomerkki  toisessa maailmansodassa kuolleille amerikkalaissotilaille.
Aiheesta muualla

Kuvia tai muita tiedostoja aiheesta Colleville-sur-Mer Wikimedia Commonsissa
Colleonin ratsastajapatsas

Bartolommeo Colleonin ratsastajapatsas
Colleonin ratsastajapatsas on italialaisen palkkasoturijoukon päällikkö (kondottieeri) Bartolommeo Colleonia ja hänen hevostaan esittävä ratsastajapatsas Venetsiassa Scuola di San Marcon edustalla. Veistoksen savimallin työsti Andrea del Verrocchio 1478 ja lopullisen pronssisen patsaan toteutti Alessandro Leopardi 1496.
Aiheesta muualla

Kuvia tai muita tiedostoja aiheesta Colleonin ratsastajapatsas Wikimedia Commonsissa
Detour 33

| Detour 33> Tiedot |
| --- | --- |
Toiminnassa:  2013–
Tyylilaji:  rock, maailmanmusiikki, instrumentaalimusiikki
Kotipaikka:  Kuopio
Jäsenet:  Markus Väisänen, kitara   Juuso Kolho, kitara   Jarkka Rissanen, kitara   Janne Mathlin, rummut  
Levy-yhtiö:  Humu Records
Aiheesta muualla
Kotisivut
Infobox OKNimi-testi OK: 
Detour 33 on suomalainen instrumentaaliyhtye, jonka vahvoihin melodioihin perustuvat kappaleet pitävät sisällään niin musiikillista rikosdraamaa kuin film noiria.
Jäsenet

Markus Väisänen – kitara
Juuso Kolho – kitara
Jarkka Rissanen – kitara
Janne Mathlin – rummut
Julkaisut > Albumit

Tamed by Fear (2017)
Julkaisut > Singlet

”Back Home” (2017)
”Recovery Room” (2019)
Aiheesta muualla

Yhtyeen Facebook-sivut
Yhtye levy-yhtiön sivuilla
Naisten Futsal-liigan kausi 2017–2018

| Naisten Futsal-liigan kausi 2017–2018 |
| --- | --- |
Joukkueiden määrä:  10
Ajankohta:  23. syyskuuta 2017 – . maaliskuuta 2018
Mestari:  GFT Prinsessat
Pudonneet joukkueet:  FC Nokia
Alempi sarjataso:  Naisten Futsal-Ykkösen kausi 2017–2018
  ← 2016–2017 :  2018–2019 → 
Naisten Futsal-liigan kausi 2017–2018 oli seitsemäs Naisten Futsal-liigan kausi. Mestaruuden voitti GFT Prinsessat. Futsal-Ykköseen putosi FC Nokia ja liigaan nousi kaudeksi 2018–2019 Team Vanpa.
Sarjajärjestelmä

Naisten Futsal-liigassa pelattiin aluksi 10 joukkueen kaksinkertainen sarja, jonka neljä parasta selvisivät pudotuspeleihin. Runkosarjan viimeinen putosi Naisten Futsal-Ykköseen, ja toiseksi viimeinen karsi liigapaikasta Ykkösen toiseksi sijoittuneen kanssa.
Joukkueet

| Joukkue | Paikkakunta | Kotikenttä |
| --- | --- | --- |
| AC Estudiantes | Tampere | Tamppi Areena |
| FC Ilves | Tampere | Tesoman palloiluhalli |
| FC Nokia | Nokia | Nokian palloiluhalli |
| FC Sport | Vaasa | Vaasan ammattiopisto |
| FT Kemi-Tornio | Tornio | Putaan liikuntahalli |
| GFT Prinsessat | Espoo | Opinmäen liikuntahalli |
| Kampuksen Dynamo | Jyväskylä | Huhtasuon yhtenäiskoulu |
| Liikunnan Riemu | Jyväskylä | Jyväskylän monitoimitalo |
| Musan Salama | Pori | Porin urheilutalo |
| Ylöjärven Ilves | Ylöjärvi | Ylöjärven urheilutalo |
Runkosarja

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | GFT Prinsessat | 18 | 13 | 2 | 3 | 96 | 54 | +42 | 41  |
| 2 | Ilves FS | 18 | 12 | 3 | 3 | 72 | 32 | +40 | 39  |
| 3 | FTK | 18 | 12 | 1 | 5 | 66 | 49 | +17 | 37  |
| 4 | FC Sport | 18 | 11 | 1 | 6 | 88 | 48 | +40 | 34  |
| 5 | ACE | 18 | 11 | 1 | 6 | 48 | 36 | +12 | 34  |
| 6 | Ylöjärven Ilves | 18 | 6 | 4 | 8 | 48 | 64 | −16 | 22  |
| 7 | MuSa Futsal | 18 | 5 | 4 | 9 | 51 | 54 | −3 | 19  |
| 8 | Liikunnan Riemu | 18 | 4 | 5 | 9 | 38 | 60 | −22 | 17  |
| 9 | KaDy | 18 | 3 | 0 | 15 | 40 | 90 | −50 | 9  |
| 10 | FC Nokia | 18 | 2 | 1 | 15 | 38 | 98 | −60 | 7  |
Pudotuspelit > Välierät

GFT Prinsessat loppuotteluihin otteluvoitoin 2–1.
Ilves FS loppuotteluihin otteluvoitoin 2–0.
Pudotuspelit > Loppuottelut

GFT Prinsessat mestari otteluvoitoin 2–0.
Liigakarsinta

Kampuksen Dynamo säilyi Naisten Futsal-liigassa otteluvoitoin 2–1.
David DeFeis

David DeFeis
David DeFeis (s. 4. tammikuuta 1961) on yhdysvaltalainen laulaja, lauluntekijä, kosketinsoittaja sekä Virgin Steele -yhtyeen keulahahmo. Hän on ainoana jäljellä yhtyeen vuonna 1981 perustetusta alkuperäisestä kokoonpanosta. DeFeis on tehnyt suurimman osan Virgin Steelen kappaleista[lähde? ]. DeFeis on valmistunut musiikkikorkeakoulusta, jossa hän tapasi myös erään Virgin Steelen basisteista Joyey O´Reillyn. DeFeis valmistui 1981. Pianotunnit hän aloitti kuusivuotiaana, ja 11-vuotiaana hän esiintyi ensimmäisen metallibändinsä Phoenixin kanssa. Virgin Steeleen hän päätyi vastattuaan lehti-ilmoitukseen. Hän soittaa Virgin Steelen levyillä useita soittimia, mutta kertoo itse että varsinaisesti osaa soittaa vain pianoa/koskettimia.[lähde? ]
David Dennis Kagan

David Dennis Kagan (s. 9. marraskuuta 1949 Waukegan, Illinois) on yhdysvaltalainen roomalaiskatolinen piispa. Hänet vihki papiksi Rockfordin hiippakuntaan Arthur Joseph O'Neill 14. kesäkuuta 1975 ja nimitettiin Bismarckin piispaksi Pohjois-Dakotaan 19. lokakuuta 2011. Piispaksi konsekroinnin suoritti 30. marraskuuta John Clayton Nienstedt, jota avustivat Paul Albert Zipfel ja Thomas George Doran.
18. heinäkuuta 2012 Kagan sai lisäksi nimityksen Fargon apostoliseksi hallitsijaksi, jona hän toimi, kunnes erosi tästä tehtävästä 19. kesäkuuta 2013.
Draug-luokka (hävittäjä)

| Draug-luokka |
| --- | --- |
 Luokan nimikkoalus KNM Draug

Tekniset tiedot
Uppouma:  578 t Garm: 597 t
Pituus:  69,2 m
Leveys:  7,3 m
Syväys:  2,9 m
Koneteho:  8 000 shp
Nopeus:  26,5-27,4 solmua
Miehistöä:  76
Aseistus
Meritorjunta:  6 × QF 76 mm tykkiä 3 × 450 mm torpedoputkea
Ilmatorjunta:  1 × 12,7 mm ilmatorjuntakonekivääri
Draug-luokka oli Norjan laivaston kolmen hävittäjän muodostama alusluokka. Luokka oli ensimmäinen Norjan laivastolle hankittu hävittäjäluokka ja sitä edelsi KNM Valkyrjen, joka oli otettu palvelukseen 1896.
Suunnittelu

Kaksiakselisten alusten voimanlähteenä oli VTR-moottorit paitsi KNM Garmilla Germania-turbiinit. Ne olivat aikanaan nopeita saavuttaen koejoissa KNM Draug 26,5 solmun, KNM Troll 27 ja Garm 27,4 nopeuden. Aluksilla oli 105 tonnin hiilisäiliöt. Ne oli aseistettu kuudella 76 millimetrin pikatykillä (eli ampuivat kranaatteja) ja kolmella 450 millimetrin torpedoputkella. Ilmasuojana aluksilla oli ainoastaan yksi raskas 12,5 millimetrin konekivääri.
Luokka tilattiin ja valmistus aloitettiin vuosina 1908-1913 ja ne saatiin palvelukseen vuoteen 1914 mennessä. Luokan aluksista Garm oli ensimmäinen laivaston ensimmäinen turbiinimoottorilla varustettu alus.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KNM Draug | laivaston telakka, Horten | - | 18. maaliskuuta 1908 | 1908 | romutettavaksi 1944 |
| KNM Troll | laivaston telakka, Horten | - | 7. heinäkuuta 1910 | 13. maaliskuuta 1912 | Saksan laivaston valtaama 18. toukokuuta 1940 palautettu toukokuussa 1945 Norjalle romutettu 1949 |
| KNM Garm | laivaston telakka, Horten | - | 27. toukokuuta 1913 | 6. heinäkuuta 1914 | Saksan ilmavoimien upottama 26. huhtikuuta 1940 |